钦定古今图书集成/明伦汇编/官常典/第163卷 > 权
## 钦定古今图书集成/明伦汇编/官常典/第163卷 > 权

惠王元年，楚子伐权，迁之。

按《春秋》不书。按《左传》：“初，楚武王克权，使斗缗尹之
以叛，围而杀之。迁权于那处，使阎敖尹之。及文王即
位，与巴人伐申而惊其师。巴人叛楚而伐那处，取之，
遂门于楚。阎敖游涌而逸，楚子杀之，其族为乱。”庄公
十八年冬，巴人因之以伐楚。

〈注〉权，国名。南郡当阳县东南有权城。

按《路史》：“祖庚封子于权，楚人迁之那处。”